לרגו - למד בעצמך

לרגו - למד בעצמך או בקיצור "לֶרְגּוֹ" (באנגלית: LerGO) היא עמותה המספקת חינם דרך אתר האינטרנט שלה שיעורים ותרגולים מקוונים אינטראקטיביים לילדים ולנוער. השיעורים והתרגולים המתוקשבים שבאתר מועלים בהתנדבות על ידי הקהילה באמצעות מיקור המונים. גם המימון לבניית הפלטפורמה של האתר היה דרך הקהילה באמצעות קמפיין מימון המונים. התוכנה או הפלטפורמה של האתר, בדומה ל-edX היא תוכנת קוד פתוח. השאלות והתרגולים אשר מועלים על האתר הם משאבים לימודיים פתוחים. משתמשים יכולים להעתיק שיעורים ושאלות שהועלו על ידי משתמשים אחרים, לערוך אותם וכן להוסיף שאלות שהוכנו על ידי משתמשים אחרים לשיעורים שלהם. ניתן להעלות על אתר לרגו תכנים לימודיים לילדים בנושאים שהם חלק מתוכנית הלימודים במערכת החינוך הפורמלי וגם בנושאים שהם מחוץ לתוכנית הלימודים. ניתן ליצור באמצעות לרגו שיעורים המורכבים מסרטון, מצגת וחידון אינטראקטיבי. החידון יכול לכלול שאלות מסוגים שונים כמו שאלות נכון או לא נכון, השלמת החסר, שאלות רב ברירה, שאלות קלוז (cloze), שאלות בהן תשובה יחידה נכונה, שאלות פתוחות ועוד. אין צורך להירשם לאתר כדי ללמוד מהשיעורים והתרגולים. עם זאת, עבור חלק מהיכולות של האתר כן צריך להירשם, למשל, כדי ליצור שיעור. האתר לרגו מופעל על ידי עמותת לרגו - למד בעצמך באמצעות מתנדבים. נכון לאפריל 2020, הועלו באתר אלפי שיעורים ותרגולים אינטראקטיביים, הכוללים מעל 100,000 שאלות. בתי ספר ומורים משתמשים באתר לרגו על מנת ליצור או לתת לתלמידים תרגולים ושיעורים מתוקשבים אינטראקטיביים, אם כמטלה לבית במודל של למידה מרחוק או כיתה הפוכה, אם כחלק מהלימוד בכיתה, כחלק מלימוד מקוון, למידה משולבת מחשב, למידה היברידית או מעורבת. ישנם מורים אשר משתמשים באתר על מנת להוסיף מִשְׂחוּק לפעילויות בכיתה או מחוץ לה או ללמידה מבוססת משחק. הפעילויות המקוונות הללו כוללות הקדמה לנושא, לימוד או תרגול נושא חדש, סיכום של נושא, חזרה לפני מבחן וכן למבדקי הערכה. שימוש נוסף הוא של למידה מבוססת פרויקטים כאשר הפרויקט הוא שיעור שהוכן על ידי תלמיד או קבוצה של תלמידים ומוצג לכיתה. הורים משתמשים באתר כתחליף לשיעורים פרטיים, חזרה ותרגול של חומר הנלמד בכיתה וכהעשרה. בעקבות הקורונה בישראל ועליית החשיבות של למידה מקוונת בכלל ולמידה מרחוק בפרט, עלה מאוד השימוש באתר בכמות המשתמשים ובכמות השיעורים שהועלו על האתר על ידי אנשי חינוך. משאבים לימודיים פתוחים למידה מקוונת למידה מרחוק מישחוק בחינוך למידה משולבת מחשב למידה מבוססת פרויקטים שיעורים פרטיים למידה מבוססת משחק למידה היברידית או מעורבת אתר האינטרנט הרשמי של לרגו - למד בעצמך לרגו - למד בעצמך, באתר "גיידסטאר ישראל" שאול אמסטרדמסקי, "חמודי, לֶרְגּוׂ כבר עשית היום?", באתר כלכליסט, 6 בפברואר 2014 אלינור פוקס, ‏"ויקיפדיה של שיעורים פרטיים" תנסה לצמצם את הפערים החברתיים, באתר ‏מאקו‏, 6 בפברואר 2014 עופר בר אל, לרגו - אתר ישראלי עם שיעורים ותרגולים חינמיים לתלמידים, באתר בא-במייל, פברואר 2016 אריאל שפירא, לרגו: מחנכים את הילדים, באתר PC אנשים ומחשבים, 3 בינואר 2016 LerGO - כלי דיגיטלי המאפשר ליצור פעיליות אינטראקטיביות המורכבות מסרטון וחידון, בקטלוג החינוכי של משרד החינוך סרטון הדרכה, מדריך למשתמש - יצירת שיעורים מתוקשבים באמצעות LerGO, מה 21 ביוני 2016, ערוץ הקטלוג החינוכי ביוטיוב אתר החברה - אודות לרגו אלינור פוקס, ‏"ויקיפדיה של שיעורים פרטיים" תנסה לצמצם את הפערים החברתיים, באתר ‏מאקו‏, 6 בפברואר 2014 שאול אמסטרדמסקי, חמודי, לֶרְגּוׂכבר עשית היום?, באתר כלכליסט, 6 בפברואר 2014 GitHub שאלות נפוצות, באתר לרגו LerGO, הקטלוג החינוכי של משרד החינוך משובים של משתמשים, LerGO - Educate Yourself, www.lergo.org לרגו, אודות לרגו, באתר LinkedIn